 Waa masuulka keliya ee nasiib u yeeshay inuu xilal wasiirnimo ka soo qabto xukuumadihii marxuum Cabdiraxmaan Axmed Cali Tuur, marxuum Maxamed Xaaji Ibraahim Cigaal, Daahir Rayaale Kaahin iyo xukuumadda hadda talada haysa ee Madaxweyne Axmed Maxamed Maxamuud Siilaanyo, waxaannu muddadaas wasiir ka soo noqday wasaaradaha Caafimaadka, Beeraha laba jeer, Duulista iyo Hawada, Warfaafinta iyo Wershadaha oo uu hadda madax ka yahay, sidoo kalena waxa uu hore u soo qabtay xilka La-taliyaha Madaxweyne Siilaanyo ee Arrimaha Siyaasadda ka hor intii aan loo magacaabin wasiirka Wasaaradda Warfaafinta oo laga beddelay badhtamihii sannadkii la soo dhaafay ee 2013. 